LIETUVOS RESPUBLIKOS ŽEMĖS ŪKIO MINISTRAS

ĮSAKYMAS

Dėl žemės ūkio ministro 2008 m. Vasario 6 d. įsakymo nr. 3d-59 „dėl lietuvos kaimo plėtros 2007–2013 metų programos priemonės „PIRMAS žemės ūkio paskirties ŽEMĖS apželdinimas mišku“ įgyvendinimo taisyklių patvirtinimo“ pakeitimo

2024 m. kovo 8 d. Nr. 3D-189

Vilnius

P a k e i č i u Lietuvos Respublikos žemės ūkio ministro 2008 m. vasario 6 d. įsakymą Nr. 3D-59 „Dėl Lietuvos kaimo plėtros 2007–2013 metų programos priemonės „Pirmas žemės ūkio paskirties žemės apželdinimas mišku“ įgyvendinimo taisyklių patvirtinimo“:

1. Pakeičiu preambulę ir ją išdėstau taip:

„Vadovaudamasi 2021 m. gruodžio 2 d. Europos Parlamento ir Tarybos reglamentu (ES) Nr. 2021/2115, kuriuo nustatomos valstybių narių pagal bendrą žemės ūkio politiką rengtinų strateginių planų (BŽŪP strateginių planų), finansuotinų iš Europos žemės ūkio garantijų fondo (EŽŪGF) ir iš Europos žemės ūkio fondo kaimo plėtrai (EŽŪFKP), rėmimo taisyklės ir panaikinami reglamentai (ES) Nr. 1305/2013 ir (ES) Nr. 1307/2013, su visais pakeitimais, 2022 m. spalio 17 d. Komisijos deleguotuoju reglamentu (ES) 2022/2527, kuriuo panaikinamas Deleguotasis reglamentas (ES) 807/2014, kuriuo papildomas Europos Parlamento ir Tarybos reglamentas (ES) Nr. 1305/2013 dėl paramos kaimo plėtrai, teikiamos Europos žemės ūkio fondo kaimo plėtrai (EŽŪFKP) lėšomis, ir nustatomos pereinamojo laikotarpio nuostatos, įgyvendindama Lietuvos Respublikos Vyriausybės 2007 m. vasario 13 d. nutarimo Nr. 189 „Dėl valstybės institucijų ir įstaigų, savivaldybių ir kitų juridinių asmenų, atsakingų už Europos žemės ūkio fondo kaimo plėtrai priemonių įgyvendinimą, paskyrimo“ 1 punktą ir siekdama efektyviai panaudoti EŽŪFKP lėšas,“.

2. Pakeičiu nurodytu įsakymu patvirtintas Lietuvos kaimo plėtros 2007–2013 metų programos priemonės „Pirmas žemės ūkio paskirties žemės apželdinimas mišku“ įgyvendinimo taisykles:

2.1. Pakeičiu 2 punktą ir jį išdėstau taip:

„2. Taisyklės parengtos vadovaujantis 2021 m. gruodžio 2 d. Europos Parlamento ir Tarybos reglamentu (ES) Nr. 2021/2115, kuriuo nustatomos valstybių narių pagal bendrą žemės ūkio politiką rengtinų strateginių planų (BŽŪP strateginių planų), finansuotinų iš Europos žemės ūkio garantijų fondo (EŽŪGF) ir iš Europos žemės ūkio fondo kaimo plėtrai (EŽŪFKP), rėmimo taisyklės ir panaikinami reglamentai (ES) Nr. 1305/2013 ir (ES) Nr. 1307/2013, su visais pakeitimais, 2022 m. spalio 17 d. Komisijos deleguotuoju reglamentu (ES) 2022/2527, kuriuo panaikinamas Deleguotasis reglamentas (ES) 807/2014, kuriuo papildomas Europos Parlamento ir Tarybos reglamentas (ES) Nr. 1305/2013 dėl paramos kaimo plėtrai, teikiamos Europos žemės ūkio fondo kaimo plėtrai (EŽŪFKP) lėšomis, ir nustatomos pereinamojo laikotarpio nuostatos, 2013 m. gruodžio 18 d. Komisijos reglamentu (ES) Nr. 1407/2013 dėl Sutarties dėl Europos Sąjungos veikimo 107 ir 108 straipsnių taikymo de minimis pagalbai (toliau – Komisijos reglamentas Nr. (ES) 1407/2013), su visais pakeitimas, 2023 m. gruodžio 13 d. Komisijos reglamentu (ES) 2023/2831 dėl Sutarties dėl Europos Sąjungos veikimo 107 ir 108 straipsnių taikymo de minimis pagalbai (toliau – Komisijos reglamentas (ES) 2023/2831), Lietuvos kaimo plėtros 2007–2013 metų programa, patvirtinta 2007 m. spalio 19 d. Komisijos sprendimu Nr. C(2007)5076 (toliau – Programa), Lietuvos Respublikos Vyriausybės 2007 m. vasario 13 d. nutarimu Nr. 189 „Dėl valstybės institucijų ir įstaigų, savivaldybių ir kitų juridinių asmenų, atsakingų už Europos žemės ūkio fondo kaimo plėtrai priemonių įgyvendinimą, paskyrimo“ ir Lietuvos kaimo plėtros 2007–2013 metų programos administravimo taisyklėmis, patvirtintomis Lietuvos Respublikos žemės ūkio ministro 2007 m. balandžio 6 d. įsakymu Nr. 3D-153 „Dėl Lietuvos kaimo plėtros 2007–2013 metų programos administravimo taisyklių patvirtinimo“ (toliau – Programos administravimo taisyklės).“

2.2. Pakeičiu 55 punktą ir jį išdėstau taip:

„55. Agentūra, vadovaudamasi Suteiktos valstybės pagalbos ir nereikšmingos (de minimis) pagalbos registro nuostatais, patvirtintais Lietuvos Respublikos Vyriausybės 2005 m. sausio 19 d. nutarimu Nr. 35 „Dėl Suteiktos valstybės pagalbos ir nereikšmingos (de minimis) pagalbos registro nuostatų patvirtinimo“, patikrina, ar parama pagal Priemonę skiriama nepažeidžiant nereikšmingos (de minimis) pagalbos teikimo reikalavimų, taikomų vadovaujantis 2006 m. gruodžio 15 d. Komisijos reglamentu (EB) Nr. 1998/2006 dėl Sutarties 87 ir 88 straipsnių taikymo de minimis pagalbai (taikoma paraiškoms ir kasmetinėms išmokoms, dėl kurių sprendimai skirti paramą priimti iki 2014 m. birželio 30 d.), arba Komisijos reglamentu (ES) Nr. 1407/2013 (taikoma paraiškoms ir kasmetinėms išmokoms, dėl kurių sprendimai skirti paramą arba išmokėti išmoką priimami nuo 2014 m. liepos 1 d. iki 2024 m. birželio 30 d.), arba Komisijos reglamentu (ES) 2023/2831 (taikoma kasmetinėms išmokoms, mokamoms už 2024 (ir vėlesnius) metus, dėl kurių išmokėjimo sprendimai priimami nuo 2024 m. liepos 1 d.). Parama skiriama nepažeidžiant Komisijos reglamento (ES) Nr. 1407/2013 1, 3 ir 5 straipsnio ir (arba) Komisijos reglamento (ES) 2023/2831 1, 3 ir 5 straipsnio nuostatų.

Agentūra, prieš suteikdama paramą, Suteiktos valstybės pagalbos ir nereikšmingos (de minimis) pagalbos registre (toliau – Registras) turi patikrinti, ar suteikus paramą subjektui (t. y. bet kokiam ekonominę veiklą vykdančiam subjektui, nepaisant jo teisinio statuso ir finansavimo būdų, atitinkančiam Komisijos reglamento (ES) Nr. 1407/2013 2 straipsnio 2 dalyje arba Komisijos reglamento (ES) 2023/2831 2 straipsnio 2 dalyje nustatytus kriterijus), nebus viršytas leidžiamas nereikšmingos (de minimis) pagalbos dydis, kaip nustatyta Komisijos reglamente (EB) Nr. 1998/2006, Komisijos reglamente (ES) Nr. 1407/2013 arba Komisijos reglamente (ES) 2023/2831. Jei suteikus apskaičiuotą paramos sumą būtų viršytas didžiausias leidžiamas nereikšmingos (de minimis) pagalbos dydis, priimant sprendimą dėl paramos suteikimo arba kasmetinės išmokos išmokėjimo apskaičiuota paramos suma sumažinama tiek, kad didžiausias leidžiamas nereikšmingos (de minimis) pagalbos dydis nebūtų viršytas.

Agentūra apie suteiktą paramą pateikia duomenis Registrui Programos administravimo taisyklių nustatyta tvarka.“

2.3. Pakeičiu 71 punktą ir jį išdėstau taip:

„71. Tais atvejais, kai pritaikius sankciją yra reikalavimas grąžinti išmokėtas lėšas, grąžintinos lėšos administruojamos Grąžintinų lėšų, susidariusių įgyvendinant Europos Sąjungos žemės ūkio ir žuvininkystės fondų priemones, administravimo taisyklėse, patvirtintose Lietuvos Respublikos Vyriausybės 2008 m. vasario 13 d. nutarimu Nr. 137 „Dėl Grąžintinų lėšų, susidariusių įgyvendinant Europos Sąjungos žemės ūkio ir žuvininkystės fondų priemones, administravimo taisyklių patvirtinimo“, nustatyta tvarka.“

2.4. Pakeičiu 76 punktą ir jį išdėstau taip:

„76. Dokumentų saugojimo reikalavimai, projektų keitimo tvarka, Agentūros ir (arba) Ministerijos priimtų sprendimų, veiksmų ar neveikimo, susijusių su Paramos paraiškų, Tiesioginių išmokų paraiškų ir projektų, pateiktų pagal Priemonę, administravimu, vertinimu, atranka, apskundimo tvarka ir kita Taisyklėse nenurodyta informacija pateikiama Programos administravimo taisyklėse ir kituose su projektų rengimu ir įgyvendinimu susijusiuose teisės aktuose. Agentūra ir paramos gavėjas visą su Paramos paraiška ir suteikta parama susijusią informaciją ir dokumentus turi saugoti ne trumpiau, kaip 10 metų nuo paskutinio sprendimo dėl išmokos išmokėjimo priėmimo dienos.“

Žemės ūkio ministras	Kęstutis Navickas